NovinkyZistite, čo je nové na našej škole
Celoslovenské Testovanie 5-2018
Testovanie žiakov 5. ročníka ZŠ pod názvom Testovanie 5-2018 sa uskutoční 21. novembra 2018 (streda) na
všetkých základných školách SR z predmetov matematika, slovenský jazyk a literatúra. Testovania sa zúčastnia
žiaci 5. ročníka ZŠ, vrátane žiakov so špeciálnymi výchovno-vzdelávacími potrebami, okrem žiakov vzdelávaných
podľa vzdelávacích programov pre žiakov s mentálnym postihnutím. Testovanie sa uskutoční v papierovej
forme.Viac informácií na internetovej stránke http://www.nucem.sk/sk/testovanie_5 .
Halloween
Posledné popoludnie pred jesennými prázdninami patrilo aj tento školský rok halloweenskej párty. Na pozvanie žiackeho parlamentu sa na školskej chodbe zišli žiaci ako celkom milé a neškodné strašidlá. Prezlečení za strašidlá rôzneho druhu sa mohli veselo zabaviť a zasúťažiť si. Najkreatívnejšie masky dostali na pamiatku malý darček.
Výchovný koncert
Dňa 8.novembra sa naši žiaci zúčastnili výchovného koncertu, ktorého témou bola šikana v jej najrôznejších podobách. Cieľom bola prevencia pred takýmto správaním, skôr než bude neskoro. Besedujúcimi boli speváci Robo Papp a Marcel Dragúň, ktorí svojim priateľským vystupovaním si dokázali získať dôveru publika a vysvetliť žiakom nebezpečenstvá a dôsledky takéhoto správania. Výchovný koncert bol popretkávaný piesňami v podaní oboch interpretov. Galéria
Obvodné kolo v basketbale starších žiakov
Dňa 7.11.2018 sa naše chlapčenské basketbalové družstvo žiakov zúčastnilo Obvodného kola basketbalu starších žiakov vo Dvoroch nad Žitavou. Svoje sily si zmerali s rovesníkmi zo ZŠ Dvory nad Žitavou, ZŠ Svodín a ZŠ Tvrdošovce.
V prvom zápase si naše družstvo jednoznačne poradilo so ZŠ Svodín v pomere 22:0. V druhom stretnutí nestačilo na domáci výber ZŠ Dvory nad Žitavou, ktorému podľahli 15:5. Tretí zápas priniesol ďalšie vysoké víťazstvo našich 20:2, keď porazili ZŠ Tvrdošovce. V konečnom zúčtovaní 2 výhry a 1 prehra priniesli pekné, ale bohužiaľ nepostupové druhé miesto.
Medzinárodný deň školských knižníc
Medzinárodný deň školských knižníc vyhlásila Dr. Blanche Wools. Tradične si ho pripomíname štvrtý októbrový pondelok. Tento školský rok sa žiaci V. B triedy rozhodli, že prekvapia našich najmenších - prváčikov. Prišli na návštevu do každej prvej triedy aj so zaujímavým hosťom. So svetlonosom. Celý vysmiaty svetielkoval a svetielkoval... a piataci zatiaľ čítali povesť Svetlonos v Lednici. Potom prišlo ďalšie prekvapenie v podobe veršov od Jozefa Mokoša Malí sme my, malí... Žiaci v ŠKD zhotovovali originálne záložky do kníh a nezabudli sme ani na reláciu do školského rozhlasu. Žiaci i pedagógovia si vypočuli, čo je hlavnou myšlienkou a cieľom tohto dňa. Pre všetkých žiakov školy pripravili piataci výstavu naj... kníh. Galéria
Tvorivé dielne v ŠKD
Tradičné tvorivé dielne v ŠKD, ktorých sa zúčastnili deti zo všetkých siedmych oddelení sa uskutočnili dňa 24.10.2018. Pani vychovávateľky pripravili deťom prírodný, odpadový a technický materiál, z ktorého vytvorili jesenné ozdoby a kreácie. Fantázia a samostatnosť sa prejavili pri trhaní, lepení, farbení, dotváraní prác, ktoré si deti zobrali domov . Z výtvorov mali deti radosť a nezabudli ani na triedenie odpadu a záverečné ukladanie pomôcok. Už teraz sa tešíme na vianočné tvorivé dielne! Galéria